Lo-Renz-O/malagasy-sentence huggingface dataset:
Ireo toerana rehetra voalaza ao langaina ireo dia voaravaky ny ala kininina sy ala kesika. Misy dobo lehibe iray manan-tantara ao izay malaza ho maka na mamono olona ka tsy azo ilomanosana ary efa maromaro no maty tao anatin’izany dobo izany. Anisan’izany ny miaramila zazavao iray, ary ilay tovolahy mpianatra iray tao amin’ny lisea sabotsy namehana tamin’ny taona 2006. Natelin’ny rano nandritra ny 20 mn teo ho eo ilay mpianatra ka ny vatany efa nangatsiaka no sisa nentina nody raha niara- nitsangatsangana tamin’ny mpiara-mianatra taminy ka niara-nilomano izy ireo tamin’izany fotoana izany. Misy fanamarihana samy hafa momba ny antony mahafaty ny olona milomano amin’io dobo io. Lazain’ny mponina manodidina fa misy lolo ilay dobo ka ny lolo ao anaty dobo ao no maka olona misy manambara fa ny andrana momba ny fitifirana tamin’ny bala mahery vaika nataon’ireo miaramila taloha no nandavaka lalina io dobo io, ka nahatonga ny fisian’ny ranomody ao anatiny ao 25. 1.1.2. Ny kaominina talata volonondry nikambana tamin’ny canton 26i sabotsy namehana i talata volonondry fahiny. Ny taona 195827 no naorina ny biraon’ny délégué ary ny taona 196028dia lasa kaominina ka io taona io no nandray ny asany ny ben’ny tanàna voalohany. Ankehitriny, dia efa kaominina ambanivohitra iray ao anatin’ny faritra analamanga izy. Ireo kaominina manodidina an’i talata volonondry raha ny lafiny ara-pandraharahana ny any avaratra ny kaominina sahalemaka ny ao atsimo ny kaominina manandriana ny ao atsinanana ny kaominina ampaneva ny avy ao andrefana ny kaominina ambohimanga-rova ny ao avaratra atsinanana ny kaominina ambohitrolomahitsy ny ao avaratra andrefana ny kaominina antsahafilo ny ao atsimo andrefana ny kaominina sabotsy- namehana ny ao atsimo atsinanana ny kaominina fieferana ao anatin’ny faritanin’antananarivo, faritra analamanga ao amin’ny distrikan’antananarivo avaradrano no ahitana ny kaominina talata volonondry. 20 km monja miala ny renivohitr’i madagasikara, mihazo ny lalam-pirenena fahatelo mankany anjozorobe dia efa tafiditra ao anatin’ny faritry ny kaominina talata volonondry, raha 27km miala an’antananarivo kosa vao tena tonga ao amin’ny renivohitry ny kaominina sy ny fkt ary ny tsenan’i talata volonondry.
Mpisolo tena -ao dia azo ny zana ao. Ny zanaka no fananana, ny -ao tompony ary ny -n- manelanelana io no manambara ny maha azy an’ ilay zanaka. Ao amin’ny ohatra faharoa, ny endrika anaky no manambara ny fananana, ao no tompony ary ny -n- manelanelana azy ireo no manamarika ny maha azy an’ilay zanaka. Raha tanisaina ny kamban-teny mitovy endrika aminy dia toy izao no azo anaki-n-ko anaki-n-ao anaki-n-i anaki-n-ay anaki-n-tsika anaki-n-areo
La diversité des cultures crée des cloisonnements au sein de chaque société dans le monde notamment en ce qui concerne la relation et l’interdépendance entre homme et femme. En général, le rôle et la part des femmes demeurent relativement moins importants par rapport à ceux des hommes. Cette situation reste valable aussi bien sur le plan national que sur le plan international dans divers domaines à savoir la vie familiale, la santé, l’éducation, le travail, la gestion néanmoins, des efforts d’amélioration et de valorisation du rôle et de la place de la femme dans la société et au niveau de la nation, sont en cours de réalisation. Pour ce qui est du cas particulier de la religion, cet état des choses est souvent rencontré. En effet, dans l’eglise catholique, le respect de l’égalité et de la complémentarité entre homme et femme est très important. Des efforts pour la promotion et le développement des participations de la femme dans divers secteurs de gestion sont déployés au sein de cette eglise. Malgré tout, le sacrément de l’ordre ne fait pas encore l’objet d’une autorisation chez les femmes. Des disparités sont à signaler au niveau de chacune des paroisses quant au vécu de ces efforts de redressement de situation. Dans la majorité des cas, les femmes sont nettement plus persévérantes et assidues dans la pratique de la foi par rapport aux hommes. Toujours est-il que la direction et la gestion de la paroisse ainsi que les grandes décisions y afférentes reviennent le plus souvent aux hommes. Aussi, la place des femmes est-elle limitée à celle des administrés et des exécutants. Ce phénomène est constaté dans la paroisse saint joseph mahamasina, objet de cet écrit de recherche. Eu égard à tout cela, beaucoup restent à faire dans l’atteinte de l’égalité entre l’homme et la femme au sein des différents secteurs aussi bien nationaux qu’internationaux. En conséquence, la prise de conscience, la volonté, la persévérance et le changement de comportement de tout un chacun s’avère incontournable.
Ny fiatraikan’ny lafika tokana fo teo amin’ny fiainan’ny mpanoratra araka ny fanazavan’i pierre picon dia azo aravona ho iray ny toetry ny asa soratra sy ny toetry ny mpanoratra ny asa soratra sy ny olona nanao azy dia azo arafitra ho fitambaran-javatra iray tsy azo zaraina 44. Izany dia toa milaza, fa ny toetry ny asa soratra no ahafahana misintona ny toetry ny mpanoratra. Ny fo lafika tokana no mibahana eo amin’ny asa soratr’i asiniony. Fo izay manana toetra malahelo, mitomany. Tahaka izany koa ny toetran’ny mpanoratra. Amin’ny ankapobeny dia olona mora tohina, mora malahelo ary mora mitomany izy. Misongadina ao amin’ny asa sorany ihany, anefa, ny fiezahana hilofo amin’ny fiainana. Ny risi-po sy ny zotom-po entiny miatrika ny fisehoan-javatra samihafa. Tsy mba nilofika teo anatrehan’ireny toe-javatra ireny izy, fa nanana herin-tsaina hoenti-miady hatrany.
R13 fàten’olo mamono do faly tsy azo vonovonoe y do mipetraky aminy y kily faly na y fihamy faly noho y biby malinidiniky mipetraky eo ohatsy sangorità, sora, bibilava maliniky fa anany raza natromba mipetraky aminy kily na fihamy io. Kaze mamonovono azy le marary ka miafara amy fahafatesa. Nanao hoen’io lelahy vahiny tambohimahavelo tetoa zay noroany foto-kily aminy tonda nanaovany taravay i y lafa niava tany hambolea i, ka ny do iny le nimaty. Nanomboky teo narary koa olo i y farany nimaty. Rehery, 48 taona, ambohimahavelona 25 avrily 2013.
Tokony izany mba ho voambolana efa fantatra sy efa fampiasa. Miovaova araka ny taonan’ny mpianatra ny voambolana fototra ampiasainy, nefa koa arakaraka ny fiarahamonina, na ny foko misy azy izany. Araka izany, ny voambolana fototra ampiasain’ny mpianatra dia mety ho samy hanana ny heriny. Misy ny mora raisina kokoa, misy ny manaitra sy miteraka vokatra tsara ho an’ny mpianatra ka manampy azy ireo amin’ny fahazoana ny asa ampanaovina azy. Ilaina, noho izany, ny mijery ireo mba ho mora kokoa ny mampahafantatra azy ireo voambolana vaovao 60 .
Tena asa goavana eo amin’ny sehatry ny fampianarana ny fanaovana tombana, mba hoenti-manatsara ny voka-pianaran’ny mpianatra. Azo adika ho fifampiresahana eo amin’ny mpianatra sy ny mpampianatra izy, mba hahafahana manarina ny lesoka. Fifampiresahana , satria misy ny mpanontany ny mpampianatra , ary misy ny mpamaly ny mpianatra mety hifamadika amin’izay koa anefa ny zavatra hiseho, izany hoe, ny mpianatra indray no maka ny toeran’ny mpampianatra. Zavatra telo no horesahina ato amin’ity zana-pizarana ity, dia ny fanehoana ny tombana niraisan’ireo mpampianatra a sy b, ny fandalinana ny endrik’izany tombana natao izany, ary ny filazana ny vokatra azo. Ireo no hojerena misesy.
Ino ary izao nisy zalahy telo lahy handeha hhamanga. Ny raika zandriolo nizaka hoe iaho raha mahita lamba avy alohak’a y dje indôsiko mipody ny fanivoivo koza nizaka hoe iaho raha mahita rano dje hibela eo raha izay ny anareo roalahy iaho koza ka hamanga boaty hoy i taolanolo? Valiny jiro satria ny hamanga lamba dje ilay tadin-damba atao lamesan’ny jiro. Ny hamanga rano dje ny petrôly. Ary ny hamanga boaty dje ny kapôka kely anamboarana ny vatan’ny jiro.
E! Tsy hibeko raho , tsy hibeko o ndaty votro oo sa atria fa vory nareo rae, nareo rene vola sina atria tsy mahavoa saze 5-e! Lehe binekonay ty rembola sa atria naho misy mbola ty eto. Ie zao hoe ty rembola o valiko oo hamio ty hamahantra1 10-o anako oo hamio ty boroka2 lohako an-tsy lentake3 valiko an-drota4 , anako a-mavo rafozako oo mifosa ahy. 15-lehe nizoenay5 ao ty valin-dry rembola dokotera i farantsy 6 mifanambaly ty sambe raty salakako a olo olo7, didy tsy ho nisetre ahy8 ty mesodone9 20-mafai10-balahazo ombota11 vakivaky tane amania mibo tane angetora an-tane tsy ondaty , a ’ala tsy lambo, ty valin-dry rembola. 25-e! Lehe nizoenay ao ty anakampelan-dry rembola valalan’ampy ty anak’ampelane ambone a e tsy hanen-koaeke12 an-tane eo tsy hanen’amboa 30-manam-baly tsy manan-dra aotse13 an-tonda14 a e tsy mana-ma edre15 randram-bao tsy mana-ma aonkao16
Ny fanaovana petra-bola amin’ny ankapobeny dia saika ataon’ireo mpikambana miasa ao amin’ny cecam mihary avokoa ireo karazana petra-bola telo ataon’ny cecam ny fanaovana petra-bola fikirakira anefa no tena misongadina amin’izany noho izy io azon’ny tompony halaina amin’ny fotoana izay tiany hakana azy. Ny fanaovana petra-bola voafetra sy ny petra-bola mitohy dia hita fa mbola marisarisa ihany ny fanaovan’ireo mpikambana azy noho ny ankamaroany tsy dia manana fidiram-bola raikitra entina manao izany. Araka izany dia ireo mpikambana manana fidiram-bola raikitra ao an-toerana no voasinton’izy ireo tahaka ny mpampianatra.
Ireo karazana sarin-teny fahita ao amin’ny ohabolan’i solomona anisan’ny asa soratra manaitra ny bokin’ny ohabolana noho ny fiangaliana sy fandrafetana nanehoan’ny mpamorona azy, satria ahitana sarin-teny maro, mampihetsi-po, manintona ary ahitana fitsipika feno fahendrena, manandratra fisainana. Izany rehetra izany no mahatonga ny olona handinika sy hamaky azy. Tsy mampiasa fomba fiteny miaingitra na mampihomehy na mampangitakitaka ny ohabolan’i solomona, amin’ny ankapobeny. Ny teny sy ny fiteny fampiasa amin’ny fitoriana ny filazantsara ankehitriny no ampiasainy. Azo lazaina ho toy ny fiteny fampiasa amin’ny fanabeazana ihany koa anefa izany. Rehefa dinihina dia tsy hafa noho ny mpanankanto rehetra izy amin’ny fiangaliana ny teny. Hoy indrindra i bally manambara izany ny mpanao hoso-doko mampiasa loko, ary ny mpahay mozika mampiasa feo mba hamokarana zava-kanto, ny mpanoratra kosa rehefa mandrafitra sora-kanto dia main’ny alalan’ny teny 33 maro ireo sarin-teny fahita ao amin’ny bokin’ny ohabolana, fa ny teny fampiasa betsaka ao dia ny fifamalian-drafi-pehezanteny , ny fanovana endri-javatra , ny fanoharana hojerena mifanesy eto ambany ireo sarin-teny ireo 2.2.1. Ny sarin-teny mifamaly rafitra
Manoloana izany, dia niezaka izahay nampahafantatra ny haren-tsaina sy fanabeazana raketin’izany tononkira teatraly izany. Tsy natao hahafinaritra ny saina na hambabo ny fo amam-panahy fotsiny akory ny hira teatraly, fa misy hafatra mafonja sy fanabeazana ny olona eo amin’ny sehatra samihafa raketin’ny tonony. Mila trandrahana izy ireny, mila ampahafantarina ny tanora, satria mahazo vahana ny kolontsaina avy any ivelany izay mitady hamolavola sy hanefy ny sain’ny olona ho any amin’ny lalan-diso. Ny toe-tsaina tokony hananana anefa raha te handroso marina, dia tsy manary ny maha izy azy ny tena, fa mampifanaraka izany amin’izay tsara avy any ivelany.
Ny hoe fihavanana dia ny fomba ifandraisan’ny olona roa na maromaro manana fifandrohizana amin’ny razana iombonana, na noho ny maha mpisakaiza na maha mpinamana, na koa noho ny antony hafa tsy voatanisa. Nanana ny anjara toerany tokoa ny fihavanana sy ny fifankatiavana teo amin’ny fiarahamonina malagasy. Ireo no anisan’ny nitaiza ny toe-tsain’ny tsirairay, ka nampirindra sy nampilamina ny fiaraha-miaina teo amin’izy ireo. Tsy midika akory izany fa hoe tonga lafatra sy tsy misy azo kianina ny fiarahamonin’ny malagasy teo aloha. Kanefa na nisy kosa aza ny adiady madinidinika nitranga teny anivon’ny fiarahamonina teny, dia niezaka hatrany izy ireo ny nanao izay fomba nandravonana izany. Hita izany amin’ireny oha- pitenenana maro samihafa toy ny hoe izay tsy miady olom-bodo, fa izay to fo no mpamosavy , ny havan-tiana tsy iraisa-monina , aleo very tsikalakalam-bola toy izay very tsikalakalam-pihavanana efa mihavery manaraka ny vanim-potoana sy ny fiovan’ny zava-misy anefa izany lamim-piarahamonina izany ankehitriny, ka nampahatsiahy izany ny mpanoratra ao amin’ny asa sorany. Toy izao ny ampahan-tenin’i bao raha
Ny comparaison ao amin’ny comparaison dia mifanatrika mivantana ny oharina sy ny anoharana ka ny kian-teny toy ny, tahaka ny, sahala amin’ny, mitovy amin’ny, ohatra ny, sns, no manelanelana azy. Ohatra1 mariah neny a! Tsy fantatro mihitsy na fitiavana toy ny mpifankatia, dia oharina anoharana fitiavan’olon-droa, na fitiava-namana sisa no nitiavako an-drija taorian’iny fotoana nahatongavan’ilay fofombadiny iny tat? Nihevitra izy, fa fitiavana toy ny taloha no oharina anoharana mbola itiavako azy hatramin’izao 266 ny taloha sy ny ankehitriny eto no resahina. Samy nahitana fitiavana tamin’izany, saingy ny endrika isehoany no tsy mitovy. Taloha, dia fitiavan’olon-droa no nitiavan’ilay tovovavy ilay olon-tiany. Ankehitriny kosa, dia fitiava-namana sisa itiavany azy, vokatry ny fahafantarany fa namitaka azy itý farany.
Aro nenibe a rehefa nandinika aho dia tena nanam-pahadisoana koa izahay. Ny fiarovanay ny henatra olona sy ny voninahitra maha zatovo manan- tsaina hatrany ny tao an-dohanay fa tsy mba namaly na dia kely aza ny hetahetanareo, indrindra amboletra hatrany no nandraisanay ny fikasanareo. Ny ambony aminay dia ny maha aro sy angola ary nihevi-tena ho 905- valohery sady hendry satria kristiana. Raha tianay ianareo dia porofoanay amin ny fanajana izany, raha miseho ho mpivavaka izahay dia tsy maintsy tianay ianareo ary hajainay satria harin andriamanitra mba hahahary anay. Ka aza malahelo an izany hoe any amin ny hôpitaly no hanao krismasy izany, tsy maninona izany, indray mandeha tsy miverina amin ny fiainana io, 910- afaka mivavaka hatrany isika na dia any aza. Ary rehefa afaka ny fanaintainanareo ry izy m. Sady mijery an’i alphonse sy i chérie dia hosantarintsika amina korana kely mialohan ny tena korana be ny fiarahana. Sa manakory e?
Ny teny hoe miteniteny eto dia anamafisan-draly mihitsy fa miteny ny tsy tokony hotenenina rajao fampiasana ireo fomba fiteny malagasy na ny fanoharana ny ohabolana sy ny oha-pitenenana ary ny fanoharana no tiana aseho eto. Amin’ny ankapobeny mantsy ny malagasy, dia tsy mivantam-pitenenana loatra fa somary maneho ambadika. Ohatra malok’ila 4
Araka ny voalazan-drajoro eto, dia tsy tokony hampiova ny fitiavana ny toe-javatra rehetra izay mitranga eo amin’ny mpifankatia. Ny tena fitiavana mantsy tsy mba mikendry tombon-tsoa hoan’ny tena manokana, fa na inona na inona miseho, dia atrehana avokoa, raha tiana haharitra ny fitiavana.
Fa na manao ahoana na manao ahoana resaka tiana hatao, dia ilaina foana ny fampiasana ny teny mpandrindra maneho fampidirana sy na famaranan-dresaka àry. Ohatra 1 fampidirana izao àry no teninay ety am-piandohana ohatra 2 famaranana koa mahaiza àry mandanjalanja ny atao amin’ny sisa.
Raha taterina tsy mivantana io fehezanteny io dia izao no fehezanteny azo 3b’ nilaza ny hatsaran’ny andro izy. Raha roa ny endrika mpamaritoetra teny am-boalohany dia lasa iray sisa ary ny mpamaritoetra dia lasa anarana. Nofoanana ny dia ary ny hevitra manantitrantitra dia ambara amin’ny alalan’ny mpanampy tena.
Ny takila ny fehezanteny nangalana azy ny oharina ny toetry ny anoharana 22 kinanjo ilay fitiavako vao nandrobona dia norosan’ny elanelana fitiavana nandrobona, norosana hazo na zava-maniry 27 i meja nibaby irery ity tokantrano kelinay telo. Tokantrano nibaby olona manan- janaka biby avy niteraka 30 tiako tsy hirongatra ao an- tsainy intsony ireo tsiaro nozarainy tany an-kafa. Tsiaro mirongatra zavatra efa nototorana ka mioitra miala eo amin’ ny toerana misy azy. 43 ataovy izay hahatafita ato, leity, dia mikopaka elatra avy eo a! Leity tsiry mikopaka elatra vorona manidina eny an’ habakabaka 53 nahafantatra ny ngidin’ ny hosihosena hosihosena ngidy tsiron-kanina ratsy, tsy tian’ ny lela indrindra
Lahy e ! Raha ho avy ny oram-pahavaratra, lahy e ! Manaova aro riaka raha maina andro, lahy e ! Fa andrao safo-drano ka hanenenana, lahy e ! Raha mila handady àry itony trambo, lahy e ! Ingao mora ny tongotrao e; lahy e ! Fa andrao dia ladininy ka atambo, lahy e ! Ka farany dia fahoriana.
Tantaran’ny union catholique octobre 1883 à juin 1885; cahier de 316 pages par le secretariat de l’union catholique isidore ramahatafandry. Reliure récente, dos toile verte 17,5x22,5cm. Important pour retracer la vie des catholiques merina pendant la première absence des missionnaires. Fait état des demêlés entre f. Rapha l et les membres de l’union catholique.
Fianarana sivy. 325 ny isan’ny mpianatra ao amin’ny ceg tamin’ny taom-pianarana 2004-2005 ka vitsy kokoa ny isan’ny lahy noho ny vavy 156 lahy ary 169 vavy. 64 isan’ny mpianatra be indrindra ao amin’ny kilasy iray ary 22 no vitsy indrindra. 95,7 ny zazalahy ary 96,2 ny vehivavy. Ambony ny tahan’ny zazavavy mianatra eny amin’ny ceg raha miohatra amin’ny zazalahy. Raha 15 eo ho eo tahan’ny fandaozana ny sekoly tany amin’ny epp dia nihena 7 eo ho eo izany rehefa tonga eny amin’ny ceg. 6,8 ny tahan’ny fandaozana ny sekoly tamin’ny taom-pianarana 2001-2002. Nihena 1,2 izany tamin’ny taom-pianarana 2002-2003. Ny tsy fianarana lesona sy tsy famerenan-desona no mahatonga ny mpianatra hamerin-taona. Matetika anefa, ny mpianatra sahirana na ny manana olana ara- pianakaviana ray aman-dreny nisaraka na maty vady no betsaka amin’ireo mamerin-taona. Na izany aza, azo lazaina fa mazoto mianatra ny mpianatra, indrindra fa ny zazavavy izay mahatratra 76,8 ny taham-pisondrotana kilasy raha 75,8 izany eo amin’ny zazalahy. Na eo amin’ny fahafahana fanadinana ara-panjakana aza dia misongadina hatrany ny zazavavy. 63 ny zazavavy afaka bepc kilasy faharoa tamin’ny taom-pianarana 2002-2003, ary 58 ny zazalahy. Niakatra 73 izany tamin’ny taom-pianarana 2003-2004 raha 60 ny fahafahana teo amin’ny zazalahy.
Voalohany, ny fanovana endri-javatra ankolaka eto dia ny fo no oharina ary ny farihy no anoharana. Izany dia fantatra tamin’ny andian-teny maneho fanovana endrijavatra safomorona nitobaka tomany fo oharina farihy anoharana faharoa, ny fanovana endri-javatra izay manafoana ny oharina eo amin’ny fehezanteny ka ny teny maneho fanovana endri-javatra miaraka mipoitra amin’ny anoharana no nahafahana nanakatra azy36.
Teto madagasikara, ohatra, dia nisy fifaninana hoso-doko izay natao hanehoana fa kere ny faritra atsimo tamin’izany dia sary vita amin’ny hoso-doko izay miendrika fitombenan’olona feno faroratra no nahazo ny fanamby voalohany. Koa mila fahakingan- tsaina ny fanaovana hoso-doko. Ilaina ny fahaizana mampirindra ny endrika ivelan’ny sary sy ny hevitra fonosiny mba handresena lahatra ny sain’ny mpijery.
Amin’ireo fiaraha-monina mbola manome lanja betsaka ny am-bava dia tsapa fa voatahiry ny maha izy azy an’izany fiaraha-monina izany. Na izany aza dia ilaina hatrany ny fameloma-maso, mba tsy hahalevona ny riba sy ny kolon-tsaina raketin’ny lahabolana na literatiora ireny. Ho fitondrana ny anjara biriky indrindra no nanentanana anay amin’ny fikarohana ny kabary am-pianakaviana sy ny literatiora. Koa amin’ny famahavahana ity fizarana ity no ijerena manokana ny famaritana ny literatiora amin’ny ankapobeny, ny kabary am-pianakaviana sy ny literatiora am-bava ary ny andram-pamaritana ny literatiora. Ii-2.1. Famaritana ny literatiora amin’ny ankapobeny
Ny firesahana ny mpandray anjara samy manana ny fomba fanehoany ny voambolana ny mpanoratra tsirairay. Ireny dia entiny hisarihana ny olona mba ho liana amin’ny asa sorany. Matetika anefa dia any amin’ny fampidirana no hahatarafana izany misimisy kokoa. Anisany singa iray mandrafitra izany ireo mpandray anjara izay manana ny maha izy azy manokana sy ny mampiavaka azy, raha ny ao amin’ny tantara foronina no asian-teny. Tsy azo odian-tsy hita na tsy fantatra ny anjara asa sahaniny, satria heverina ho manome aina ny tantara manontolo, ary mavesa-danja tokoa. Ny mpandray anjara dia mizarazara maromaro, natsidiky ny mpanoratra sahady ny momba izany na dia mbola aty amin’ny fampidirana aza. Sokajin’ny mpanoratra araka ny mety sy ny mahatsara azy ny tantara izy, na ataony mba hampiditra ny hevitra tiany havoitra sy hasongadina. Na izany aza anefa, tsy misy rafitra maty paika tsy maintsy arahin’ny mpanoratra araka ny ambaran- drafanoharana hoe ny tantara foronina dia tsy voatery hanana endrika tokan-dafy, ary ny mpanoratra koa tsy tokony hanana lalàna raikitra hifehy azy. 36 ny amin’ireo mpandray anjara ireo no hodinihana tsirairay eto. Hosokajina roa indray ny fandinihana izany; eo amin’ny fomba fampahafantarana sy eo amin’ny lafiny toetra.
Noraisina ity andininy farany amin’ny tononkalo ity, ireo andininy telo voalohany ahatarafana ny fivadibadihan’ny hakiviana sy ny fanantenana. Mavesa- danja ny fanantenana eo amin’ny mpanoratra satria io no ampinga nentiny nandresy ireo sakantsakana isan-karazany teny amin’ny fiainana nolalovany. Fanantenana misy fototra iorenany fa tsy nofinofy na eritreritra fotsiny ihany. Ny fananana izany fanantenana izany eo amin’ny fiainana dia manefy ny olona tsy ho mora kivy manoloana ny lalàn’ny fiainana. Tao amin’ireo tononkalo miresaka fitiavana, nampiasa ny tsoraka koa ratsimba georges. Toy izany, ohatra, no hita amin’ity ampahan-tononkalo ity raha mety ianao dia ho entiko an-kira hiara-mizaha an’ilay paradisa raketin’irony angano sy arira haingon’ny ravaka tsy voatanisa!187
Miaina sy mivelona toy ny zava-boahary rehetra eo anivon’ny tontolony ny olombelona. Saingy noho ny fananany vatana, saina, ary fanahy maha olona azy, dia miavaka amin’ireo zava-boary ireo izy. Tsy inona izany fa ilay fiaraha-miaina eo amin’ny fiaraha- monina misy azy. Mifamatotra tanteraka amin’ny tontolo iainana ny fiainan’ny vondron’olona tontolo manodidina azy. Singa iray ahafahana mandinika ny fiainana andavanandron’ny mponina ny tontolo manodidina azy. Ny tontolo iainana mantsy dia manondro ny toerana na faritra andanian’ny olombelona ny androm-piainany ny faritra onenana trano, tokontany, tanàna , ny faritra ifonosana lanitra sy ny habakabaka ary ny zavatra samihafa ao aminy ao anatin’ny fandinihana ny olombelolna ny fandinihana ny toe-javatra manodidina azy na ny fitaovana ampiasainy. Eo amin’ny androm-piainan’ny zanak’olombelona, filàna voajanahary ao aminy ny sakafo sy ny fonenana fialofana singa fototra miantoka ny fahaveloman’ny olombelona ny sakafo mba ahafahany miaina sy mivelona eo amin’ny tontolony. Tsy latsa-danja amin’izany koa ny fialofana. Zava-dehibe ary manana ny asany manokana araka izany ny trano teo amin’ny andavanandrom-piainan’ny zanak’olombelona. Andry mampijoro sy miantoka ny fahaveloman’ny olombelona ny trano noho izy tohan’ny aina sy fiarovana ny maha olona.
Voahaja tsara ny fepetra takina amin’ny fotsy eo amin’ny sisin’ny takila. Tsy ahitana afa-tsy ny laharan-takila ihany mantsy eo aminy. Araka ny voalaza tetsy aloha, dia tsy mitondra fahalalana ny fotsy. Asiana fotsy ihany anefa ny sisin’ny takila, mba hiarovana ny soratra tsy ho rimbona 31. Toy izao no refin’ny fotsy amin’ny sisin’ny takila 2 sm eo ho eo ny fotsy amin’ny sisiny havia sy havanana, 1,7 sm eo ho eo kosa ny fotsy amin’ny sisiny ambony, ary 2,2 sm eo ho eo ny fotsy amin’ny sisiny ambany. Eny amin’io sisiny ambany io no ahitana ny laharan’ny takila. Ny eny amin’ny sisiny ambony no kely indrindra ny fotsy, ary ny fotsy amin’ny sisiny ambany no lehibe indrindra. Tsy ahitana soratra mihitsy ny sisiny ambony, ho fiarovana amin’ny fahasimbana. Natao lehibe ny fotsy amin’ny sisiny ambany mba ho aron’ireo laharan’ny takila sy ny soratra. Ilay 2 sm eo amin’ny sisiny havia sy havanana kosa dia ampy handraisan’ny tanana tsara ny boky. Mety tsara, araka izany, ny refy nampiasaina tamin’ny sisin’ny takila. Ampy ho amin’ny fiarovana ny boky ny fisiany. Textes imprimés en noir sur papier blanc qui sont les plus lisibles , tak.121 ; in f. Richaudeau, op. Cit. Tak.3